Foto: Skarlett Yoxansson Parijdagi do‘konda popkorn sotmoqda

Amerikalik aktrisa Skarlett Yoxansson Parij markazidagi shaxsiy do‘koni ochilishi marosimida ishtirok etdi.

Le Parisien nashri xabariga ko‘ra, Yoxansson peshtaxta ortida turgan holda erta tongda do‘konga kirgan xaridorlarga popkorn sotgan.
«Men avvalda o‘zimning sevimli shahrimga amerikaliklarning sevimli mahsulotini keltirishni istar edim», — degan Yoxansson.

Qayd etilishicha, aktrisa o‘zining turmush o‘rtog‘i, fransiyalik jurnalist Romen Doriak bilan hamkorlikda biznes ochgan. Bu do‘konda dengiz tuzili popkorn, zaytun yog‘li, qulupnay ta'mli, mavrakli hamda boshqa turli original ta'mlardagi popkornlarni topish mumkin.